CELEX: 32020D1240
Language: et
Date: 2020-08-21 00:00:00
Title: Komisjoni otsus (EL) 2020/1240, 21. august 2020, millega lubatakse Bulgaarial pikendada Euroopa Parlamendi ja nõukogu määruse (EL) 2020/698 artiklis 3 sätestatud tähtaega (teatavaks tehtud numbri C(2020) 5674 all) (Ainult ingliskeelne tekst on autentne)

1.9.2020   
               
               
                  ET
               
               
                  Euroopa Liidu Teataja
               
               
                  L 284/7
               
            
         KOMISJONI OTSUS (EL) 2020/1240,
         21. august 2020,
         millega lubatakse Bulgaarial pikendada Euroopa Parlamendi ja nõukogu määruse (EL) 2020/698 artiklis 3 sätestatud tähtaega
         
            
               (teatavaks tehtud numbri C(2020) 5674 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. mai 2020. aasta määrust (EL) 2020/698, milles sätestatakse konkreetsed ja ajutised meetmed seoses COVID‐19 puhanguga ning milles käsitletakse teatavate tunnistuste, litsentside ja lubade uuendamist ja pikendamist ning teatavate korraliste kontrollide ja koolituste edasilükkamist teatavates transpordialaste õigusaktide valdkondades, (1) eriti selle artikli 3 lõiget 3,
         ning arvestades järgmist:
         
                     (1)
                  
                  
                     Määruse (EL) 2020/698 artikli 3 lõikega 1 pikendatakse juhilubade kehtivusaega, kui juhiluba kaotas või kaotab kehtivuse ajavahemikul 1. veebruarist 2020 kuni 31. augustini 2020.
                  
               
                     (2)
                  
                  
                     14. juuli 2020. aasta kirjas esitas Bulgaaria põhjendatud taotluse saada luba pikendada nelja kuu võrra määruse (EL) 2020/698 artikli 3 lõikes 1 sätestatud tähtaega ajavahemikul 1. veebruarist 2020 kuni 31. augustini 2020. Bulgaaria esitas oma taotluse toetuseks lisateavet 16. ja 20. juulil 2020.
                  
               
                     (3)
                  
                  
                     Vastavalt Bulgaaria esitatud teabele ei ole meetmete tõttu, mida Bulgaaria on võtnud COVID-19 leviku tõkestamiseks või piiramiseks, Bulgaarias kuni 31. detsembrini 2020 tõenäoliselt võimalik juhilube uuendada.
                  
               
                     (4)
                  
                  
                     Uute tehniliste standarditega üldise kohandamise raames anti 2010. aastal kõik Bulgaaria isikut tõendavad dokumendid, s.o isikutunnistused ja juhiload, välja kümneks aastaks (v.a kutsealaseks kasutuseks mõeldud juhiload). Seepärast kaotavad kõik need dokumendid kehtivuse 2020. aastal, mis tähendab, et 2020. aastal tuleb uuendada miljoneid isikut tõendavaid dokumente, sealhulgas juhilube.
                  
               
                     (5)
                  
                  
                     Eriolukorra ajal peatati Bulgaarias ajutiselt juhilubade uuendamine. Nüüd on seda uuesti tegema hakatud, kuid dokumentide arv, mida ametiasutused on võimelised mis tahes aja jooksul töötlema, on tavapärasest väiksem, kuna epidemioloogilise olukorra, eelkõige suhtlemisdistantsi hoidmise reeglite tõttu on vaja rakendada ettevaatusabinõusid.
                  
               
                     (6)
                  
                  
                     Sellises olukorras on juhilubade väljaandmise ja uuendamise eest vastutavatel pädevatel asutustel väga keeruline oma ülesandeid täita.
                  
               
                     (7)
                  
                  
                     Seepärast tuleks lubada Bulgaarial pikendada nelja kuu võrra määruse (EL) 2020/698 artikli 3 lõikes 1 sätestatud tähtaega ajavahemikul 1. veebruarist 2020 kuni 31. augustini 2020.
                  
               
                     (8)
                  
                  
                     Bulgaaria on nõustunud sellega, et käesolev otsus võetakse vastu ja tehakse teatavaks inglise keeles,
                  
               ON VASTU VÕTNUD KÄESOLEVA OTSUSE:
         
            Artikkel 1
            Bulgaarial lubatakse pikendada nelja kuu võrra määruse (EL) 2020/698 artikli 3 lõikes 1 sätestatud tähtaega ajavahemikul 1. veebruarist 2020 kuni 31. augustini 2020.
         
         
            Artikkel 2
            Käesolev otsus on adresseeritud Bulgaaria Vabariigile.
         
         
            Brüssel, 21. august 2020
            
               
                  Komisjoni nimel
               
               
                  komisjoni liige
               
               Adina-Ioana VĂLEAN
            
         
         
            (1)  ELT L 165, 27.5.2020, lk 10.